Document ID: 31987R3299

*****
ΚΑΝΟΝΙΣΜΟΣ (ΕΟΚ) αριθ. 3299/87 ΤΗΣ ΕΠΙΤΡΟΠΗΣ
της 30ής Οκτωβρίου 1987
που θεσπίζει ορισμένες διατάξεις όσον αφορά την έκδοση πιστοποιητικών «ΣΜΣ» για πατάτες για σπορά
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την πράξη προσχώρησης της Ισπανίας και της Πορτογαλίας, και ιδίως το άρθρο 85 παράγραφος 1,
Εκτιμώντας:
ότι ο κανονισμός (ΕΟΚ) αριθ. 1754/87 της Επιτροπής της 24ης Ιουνίου 1987 που καθορίζει το ενδεικτικό ανώτατο όριο εισαγωγής στην Ισπανία όσον αφορά ορισμένες πατάτες για σπορά για την περίοδο 11987/88 και τροποποιεί τον κανονισμό (ΕΟΚ) αριθ. 650/86 (1) καθόρισε μεταξύ άλλων το ενδεικτικό ανώτατο όριο για την περίοδο εμπορίας από την 1η Οκτωβρίου 1987 έως τις 30 Σεπτεμβρίου 1988·
ότι το άρθρο 85 της πράξης προσχώρησης προβλέπει ότι στην περίπτωση κατά την οποία η εξέλιξη των ενδοκοινοτικών συναλλαγών εμφανίζει μια σημαντική αύξηση των εισαγωγών που πραγματοποιούνται ή που προβλέπεται να πραγματοποιηθούν και αν αυτή η κατάσταση οδηγεί σε εξίσωση ή υπέρβαση του ενδεικτικού ανώτατου ορίου εισαγωγής του προϊόντος για την τρέχουσα περίοδο εμπορίας, μπορούν να αποφασισθούν μέτρα·
ότι οι λεπτομέρειες σχετικά με την έκδοση των πιστοποιητικών « ΣΜΣ» προβλέπονται από τον κανονισμό (ΕΟΚ) αριθ. 574/86 (2) που καθορίζει τις διαδικασίες εφαρμογής του συμπληρωματικού μηχανισμού που εφαρμόζεται στις συναλλαγές, όπως τροποποιήθηκε τελευταία από τον κανονισμό (ΕΟΚ) αριθ. 2159/87 (3)·
ότι για τις πατάτες προς σπορά της διάκρισης ex 0701 Α Ι του κοινού δασμολογίου υπάρχει κίνδυνος να ξεπεραστεί το ανώτατο ενδεικτικό όριο· ότι λαμβάνοντας υπόψη την κατάσταση θα πρέπει να περιορίσουμε τις εισαγωγές στην Ισπανία των εν λόγω προϊόντων · ότι, αναμένοντας τα οριστικά μέτρα βάσει του άρθρου 85 παράγραφος 3 της πράξης προσχώρησης, θα πρέπει να εκδίδονται πιστοποιητικά ανάλογα με τις διαθέσιμες ακόμη ποσότητες στο ανώτατο ενδεικτικό όριο· ότι ο συντελεστής που εφαρμόζεται στα πιστοποιητικά που θα εκδοθούν λαμβάνει υπόψη τις αιτήσεις που υποβλήθηκαν έως τις 29 Οκτωβρίου 1987.
ότι θα πρέπει επίσης να ανασταλεί κάθε νέα έκδοση πιστοποιητικού για το εν λόγω προϊόν· ότι το μέτρο αυτό θα έχει σαν αποτέλεσμα να απορριφθούν οι αιτήσεις που υποβλήθηκαν από τις 30 Οκτωβρίου 1987,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Τα πιστοποιητικά «ΣΜΣ» που ζητούνται και ανακοινώνονται στην Επιτροπή για τις πατάτες για σπορά της πιστοποιημένης κατηγορίας που υπάγονται στη διάκριση ex 0701 Α Ι του κοινού δασμολογίου για την περίοδο από 27 Οκτωβρίου έως 29 Οκτωβρίου 1987 εκδίδονται μέχρι ποσοστού 36,49 % της ζητούμενης ποσότητας.
2. Η έκδοση των πιστοποιητικών «ΣΜΣ» για τις αιτήσεις που υποβάλλονται από τις 30 Οκτωβρίου 1987 αναστέλλεται.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 30 Οκτωβρίου 1987.

Labels: 3
17
6